ming030890/wiki-yue-high-quality huggingface dataset:
罪惡關聯

用一個溫氏圖（Venn diagram）解釋罪惡關聯點解有問題；B 同 C 兩樣嘢有個共通點（A），但係噉唔代表 B 同 C 係同一樣嘢。呢幅圖表示咗，關聯謬論嘅思路喺至少一個情況之下係失敗嘅。
罪惡關聯（粵拼：zeoi6 ok3 gwaan1 lyun4；英文：guilt by association），又叫關聯謬論（association fallacy），係一種非形式謬論。廣義上，罪惡關聯係指講謬論嗰個人唔正確噉話某一樣嘢（B）本質上有第樣嘢（C）嘅特徵，佢好多時就會靠噉就話 B 同 C 係同一樣嘢，跟手就將兩樣嘢撈埋一齊講，目的係諗住撐佢個有問題嘅立場。但係當然，因為佢話「B 本質上係 C」呢句嘢實際上根本唔真確，所以成個論證都係一個謬論。

分析
用邏輯學嘅行話講嘅話，關聯謬論條（有問題嘅）思路可以用以下呢串符號嚟到表達：(∃x ∈ S : φ(x)) ⇒ (∀x ∈ S : φ(x))。呢串嘢嘅意思係話「如果 S 呢個集入面包括咗 x 呢件物體，而 x 具有 φ 呢種特徵嘅話，噉喺 S 入面是但攞件物體，佢都會有 φ 呢種特徵」。
而用日常用語講嘅話，關聯謬論條思路如下：
S 嘅某啲成員有 φ 呢種特徵。
所以 S 嘅成員冚唪唥都有 φ 呢種特徵。

例子
舉返兩個現實啲嘅例子說明：
例子 1
A 君：我認為進化論係合理嘅，因為有好多證據顯示...（詳請請睇進化論嘅證據）
B 君：喂，有啲種族主義者都撐進化論，諗住進化論支持佢哋認為「某啲種族低等啲」嘅觀點喎。你呢個種族主義嘅人渣！我哋教會教嘅先係正道！
A 君：你同嗰啲種族主義者一擔擔，根本冇真係讀過進化論。
例子 2
A 君：我信理神論，因為我覺得有宗教以外嘅理由相信上帝存在。
C 君：殺人無數同血洗耶路撒冷嘅十字軍都係信上帝㗎喎，你係咪又想學佢哋噉殺人？計我話，信無神論最好。
A 君：我真係唔明點解我仲喺度同你哋講嘢。
喺以上兩個例子入面嘅 B 君同 C 君都係用緊關聯謬論：B 君條思路係「A 君撐進化論，撐進化論嘅人當中有啲係種族主義者，所以 A 君都係個種族主義者」；而 C 君條思路係「A 君信上帝，信上帝嘅人當中有啲係鍾意殺人嘅，所以 A 君都係鍾意殺人嘅」。

人身攻擊
睇埋：人身攻擊謬論
罪惡關聯有陣時可以俾人攞嚟做人身攻擊（ad hominem），手法通常係講謬論嗰個人因為對手主張嘅立場同某啲衰人主張嘅有些少似，就話對手個立場係錯嘅。但係事實上，就算兩個人主張嘅立場有些少都唔等如佢哋嘅立場完全一樣，而且就算係衰人有陣時都可以講出有道理嘅觀點，所以罪惡關聯係一種因人廢言嘅詏嘢手法。例如係好似上面個例子 2 噉：
A 君作出咗 X 呢個宣稱；
作出過 X（或者類似嘅宣稱）嘅人當中有啲係某班俾人覺得佢哋衰嘅人 G；
所以 A 君係 G 嘅一份子。又或者
作出 X（或者類似嘅宣稱）嘅信仰系統當中有啲作出過第啲錯誤宣稱 H；
所以 X 同 H 一樣，係一個錯誤宣稱。
而喺例子 2 入面：
A 君作出咗「上帝存在」呢個宣稱；
作出過「上帝存在」嘅宣稱嘅人當中有啲（十字軍）係衰人；
所以 A 君同十字軍一樣係衰人。以及
作出「上帝存在」嘅宣稱嘅信仰系統當中有啲（十字軍嘅）作出過「為上帝殺人係啱嘅」呢個錯誤宣稱；
所以「上帝存在」同「為上帝殺人係啱嘅」一樣，係一個錯誤宣稱。

訴諸權威
睇埋：訴諸權威
訴諸權威（appeal to authority，拉丁文又有叫「pro hominem」）係另一種謬論，指啲人齋因為某一個宣稱由某啲權威或者受人尊重嘅人講出嚟嘅，就去接納佢，即係話佢哋嘅問題在於因人納言－可以話係因人廢言嘅人身攻擊嘅相反。又舉返個例子嚟說明：
A 君：點解我應該信你個教會教嗰套嘢？
B 君：CT 大學嘅某某大教授都係信我個教會㗎，所以我個教會 P 講嘅嘢實係啱嘅！
A 君：... 順帶一提，我相信喺大教授當中，唔信你個教會嘅大有人在。
B 君嘅一條可能思路如下，而呢條思路涉及咗關聯謬論：
某某大教授 G 「好好學識」或者「頭腦好好」或者...
所以「由某某大教授 G 作出過作出過嘅宣稱」當中有好多都有「真確」呢個特徵；
「教會 P 信得過」呢個宣稱由某某大教授 G 作出過；
所以「教會 P 信得過」呢個宣稱都有「真確」呢個特徵。

伽俐略詏法
喺西方社會時不時有人會用關聯謬論嚟撐一啲俾科學界拒絕咗嘅觀點，所以西人有個詞語叫「伽俐略詏法」（Galileo Gambit）。一個用伽俐略詏法嘅人嘅論證內容大致如下：伽俐略（Galileo）主張日心說，喺佢嗰個時代俾人笑，打後先俾科學界證明咗係啱；而我嗰個唔主流嘅觀點而家俾人笑緊，所以我個觀點都會好似伽俐略嗰個噉，遲吓俾科學界認同係啱嘅。呢個係一個關聯謬論，因為講緊謬論嗰個人嘅觀點同伽俐略嘅日心說冇錯係同樣屬於「俾當代嘅人嘲笑同拒絕嘅觀點」，但係噉唔代表佢哋一樣都屬於「會俾後人認同嘅觀點」。
伽俐略詏法係喺 2012 年嘅美國總統選舉嗰陣第一次受到社會大眾注目嘅。當時嘅德州州長 Rick Perry 公開噉表態話質疑全球暖化嘅真確性，而跟手話噉快就俾科學界指出嗮佢嗰啲論述嘅錯處。打後 Rick Perry 仲用伽俐略詏法嚟諗住撐自己個觀點，話自己個觀點遲早會俾人接納。科學界對佢嘅言論嘅反應係指出伽俐略詏法嘅問題－好多俾當代人拒絕嘅觀點事實上都真係錯嘅，所以「我個觀點俾人拒絕同嘲笑」根本唔表示「我個觀點遲早會俾後人認同」。
罐頭魚

罐頭魚又叫魚罐頭，係指裝住魚肉嘅罐頭，常見嘅包括沙甸魚同吞拿魚，中式嘅就有豆豉鯪魚。
罪光燈

《罪光燈》（Talker: Crime）係香港電視娛樂製作嘅清談節目，主持係歐錦棠、可宜、花家姐，2018年3月4號到2019年2月24號逢禮拜日23:30-00:00（晚吹時段）喺ViuTV播出，2019年3月5號開始到2020年10月27號逢禮拜二同一時段播放。每集節目都會講舊時轟動香港嘅案件。

節目調動
2018年4月15號：由於直播《第37屆香港電影金像獎頒獎典禮》，所以暫停播映一集。
2018年4月22號：由於直播《英格蘭足總盃 - 準決賽：車路士 對 修咸頓》，所以暫停播映一集。
2018年5月13號：由於播《鮮浪潮。語2018》第1集，所以暫停播映一集。
2018年6月17號：由於直播《2018 FIFA世界盃 - 德國 對 墨西哥》，所以暫停播映一集。
2018年7月15號：由於直播《2018 FIFA世界盃 - 法國 對 克羅地亞》，所以暫停播映一集。
2019年1月13號：由於播《粵語好聲音2018》最後一集，所以暫停播映一集。
2019年3月12號：由於直播《KKBOX 香港風雲榜》，所以暫停播映一集。
2019年10月1號：由於播《假日好戲勢：一個人的武林》，所以暫停播映一集。
2019年12月31號：由於直播《香港除夕倒數》，所以暫停播映一集。
罪惡城

《罪惡城》（粵拼：zeoi6 ok3 sing4，Sin City）係套2005年上畫嘅美國片，由羅拔洛迪格斯同法蘭米拿做導演。
罩袍

罩袍係一啲阿拉伯同伊斯蘭國嘅傳統女人衫，係件深色嘅鬆身袍，由頭笠到落腳，只係眼前有塊薄紗畀人望出去。
罪惡感

《罪惡感》 係台灣歌手A-Lin個人第7張專輯，喺2014年12月30號正式發行，一共收錄10首歌曲。呢個同時係A-Lin加入台灣索尼音樂娛樂後發行嘅首張專輯。
罩

罩係一種捉魚架生，好似個籃咁。用罩捉魚可以叫罩魚，拎住罩落水，冚住再撈起。由於罩可以冚住嘢，用來冚嘅嘢，亦可以叫罩。
罩多數用竹做，無竹就用荆，爾雅疏有講。用竹做之故，又寫做䈇，廣韻，罩與䈇同。罩又寫𦋐。
罩同籠類似，所以文學上以籠罩描寫畀嘢包圍冚住。

字
罩依個字，至少春秋時就有。詩經有首，南有嘉魚，「南有嘉魚、烝然罩罩。 」罩魚係好古老嘅捉魚架生。
漢時許愼說文講，「捕魚器也。从网，卓聲。」
爾雅下釋器，「篧謂之罩。」爾雅註，「捕魚籠也。」爾雅疏，「罩，以竹爲之，無竹則以荆。」
大唐溫庭筠寫咗首罩魚歌，「持罩入深水，金鱗大如手。」
肉鰭魚

肉鰭魚（Sarcopterygii）係硬骨魚嘅一個種類，特色係魚鰭有中軸骨，主要包括腔棘魚同肺魚。
肌紅蛋白

肌紅蛋白係肌肉入邊用嚟運送氧氣嘅一種蛋白質。
肉鬆

肉鬆係種小食，用乾咗嘅肉拆成一絲絲咁，可以就噉食，或者送粥送包都得。
肌肉系統

肌肉系統（英文：muscular system）係一器官系統，由肌肉構成。肌肉分骨骼肌、平滑肌同心肌三類。佢功用多多，如移動身體，維持姿勢、血液流通全身、生熱等等。有脊椎動物而言，大多數肌肉數都以神經系統控制，有少數好心肌咁，就完全自律。肌肉系統連同骨骼系統，就構成肌肉骨骼系統，負責移動身軀。
肌肉細胞

肌肉細胞，又叫肌纖維，係動物肌肉入面嘅細胞，喺人類同其他脊椎動物入面，有三種肌肉細胞，分別係骨骼肌、平滑肌同心肌。
肋果茶科

肋果茶科（學名：Sladeniaceae）係雙子葉植物綱杜鵑花目嘅一個科。
肌理

肌理（texture）係表達人對設計物表面紋理特徵嘅感受。
白井陽斗

白井陽斗（1999年10月23號—）係日本足球員，司職前鋒，效力大阪飛腳。
白人優越主義

白人優越主義 (英文：White Supremacy) 係一種信念，表示白人係比其他人種喺生理上高級，所以應該有更高嘅社會地位。呢種信念著重白人嘅政治同社會權力，而好多都會聲稱用科學嚟證明得到人種嘅分別，例如社會達爾文主義。同時，呢個亦都係歐洲嘅殖民主義嘅重要推動力之一。
白人優越主義喺政治意識形態入面一般都係喺極右派度揾到。一啲支持呢個概念嘅黨派同政治人，一般都係聲稱要喺社會嘅唔同方面維持白人嘅特殊地位。喺歷史上，曾經出現過嘅政策包括奴隸貿易、瓜分非洲、同埋南非種族隔離等等。喺美國，好多支持呢種諗頭嘅組織，例如最出名嘅3K黨，亦都對基督教有好強嘅身份認同同埋有反猶情緒嘅睇法。
喺學術入面，白人優越主義亦都可以理解做一個對白人有特別優勢嘅系統。呢啲通常都係當唔同種族喺法律上已經有平等嘅地位，不過喺社經地位上就仍然有好大嘅唔平等。
白令海峽

白令海峽（粵拼：baak6 ling6 hoi2 hap6；英文：Bering Strait；俄文：Берингов пролив）係分隔亞洲同北美洲嘅海峽，喺俄羅斯楚科奇同美國阿拉斯加之間，連接北冰洋嘅楚科奇海同太平洋嘅白令海之間嘅水上通道。呢條海峽係亞洲同北美洲嘅分界、俄羅斯同美國嘅分界、蘇亞迪半島同楚科奇半島嘅分界、太平洋同北冰洋嘅分界、白令海同楚科奇海嘅分界，國際日期變更線都經過呢條海峽。

名
白令海峽隔開咗亞美兩個大陸
呢個海峽嘅名係出喺發現佢嘅丹麥探險家——白令。
喺1728年6月，嗰時嘅沙俄（而家係俄羅斯）海軍軍官——白令，因為受到皇帝嘅要求喺堪察加河口度出發，睇下沙俄嘅東北邊係咪同北美洲西北邊連埋一齊。不過佢到咗北緯67°18′呢邊，發現重證實咗呢兩個大陸冇連埋一齊，重隔咗條好闊嘅海峽響度。後嚟啲人為咗紀念佢發現咗呢條海峽，所以「白令海峽」嘅名就係噉嚟。

敘述
海峽全長60公里，闊35——86公里，水深30——50米。喺海峽入面有「代奧米德群島」響度，將海峽分成3條通道。
其中海峽最窄嘅位，係從俄羅斯東北邊嘅楚科奇半島最東邊——西經169°39′7″嘅東方角開始，一直去到美國阿拉斯加州嘅蘇亞迪半島最西邊——西經168°7′12″嘅威爾士王子角嗰頭。

所謂「國際日期變更線」
内文：國際日期變更線
喺1519年——1522年，嗰時有位嗌麥哲倫嘅人搞環球航行，而航行日記就準確噉寫住日期，話喺1522年7月9號返到英國嘅，但實際嗰日係1522年7月10號。
結果過咗好耐，終於有人搵出係咩筍嘢。係因為麥哲倫嘅船隊由東向西行嘅，而地球喺度唔停噉從西向東轉。搞到白天船隊猛咁追住向西移嘅太陽，而晚黑船隊就匿埋出緊嚟嘅太陽公公。搞到每日長咗分半鐘，而呢3日航行就啱好挾埋係24個鐘咁耐。喺嗰時，佢哋嘅時差唔係凈用幾點嚟計、重計埋分秒添。搞到好多人喺日常生活同工作入面，搞出咗成身蟻。
為咗唔使喺地球入面搞個亂嗮龍嘅日期劃分出嚟，喺1884年10月13號召開嘅國際經度會議入面規定咗：原則上以東西經180°為地球上嘅「今日」同「尋日」嘅分界線，叫「國際日期變更線」。而呢條日界線咁啱就經過條海峽嘅中間，佢就將代奧米德群島一分為二，其中東邊嘅大島屬俄羅斯，西邊嘅細島屬美國。雖然話呢兩個島隔咗3.9公里咁近，但係兩個島之間嘅日期就差咗足足一日（24個鐘）咁耐。如估大島嘅居民敲響咗大除夕嘅新年倒數鐘聲嘅話，細島啲人先至係大除夕嗰日嘅開始。啫係話：
東邊向西過白令海峽：日期加一日
西邊向東過白令海峽：日期減一日

美蘇外交
喺冷戰時期，白令海峽係前蘇聯（喺1992年初解咗體，而家係俄羅斯）同美國嘅邊界，由於蘇聯嘅大代奧米德島距離美國嘅小代奧米德島先至得3.9公里咁近。喺傳統入面話，嗰邊嘅當地人成日都喺呢條邊界例行訪問、慶祝節日同埋生活貿易。佢哋有時一陣喺美國、一陣喺俄羅斯噉樣。不過嗰時呢種做法係絕對唔得，因為呢條邊界係完全封死嗮。一直到1987年，有位美國游泳員——蓮戈士（英文：Lynne Cox）因為成功橫渡白令海峽先至放開咗俄美兩國之間嘅外交關係緊張嘅情況。嗰時重俾列根同戈爾巴喬夫頒咗份大獎畀佢。

白令海峽橋
喺冰河時期，由於白令海嘅海平面降低咗好多，嗰時嘅白令海峽變咗條白令海陸橋。而考古學家佢哋話，美洲嘅印第安人祖先就係從亞洲嗰邊嚟嘅獵人，跟住堆獸就嚟咗北美洲度住。

相關書籍
《分界线众多的地方——白令海峡》 中国少年儿童百科全书 自然·环境 第217——218页 浙江教育出版社 ISBN·7-5338-1946-2/G·1942
《国际日期变更线是怎么回事》 少年万事通 第198——199页 内蒙古少年儿童出版社 ISBN·7-5312-1106-8/I·225
Oliver, James A. (2006, 2007 (Revised)). The Bering Strait Crossing. Information Architects. ISBN 0-9546995-6-4. {{cite book}}: Check date values in: |date= (help)
"Russia Plans World's Longest Undersea Tunnel". Daily Tech. 2007-04-24. 喺2008-01-11搵到.
 Chisholm, Hugh編 (1911)。"Bering Island, See and Strait". 《大英百科全書》 (英文)。第3卷 (第11版)。劍橋大學出版社。頁 775–776。
白令陸橋

白令陸橋（Beringia Land Bridge）係指俄羅斯東部同加拿大西部之間嘅一個區域，喺遠古時代曾經有陸地。
白令海

白令海（英文：Bering Sea）係太平洋一個海域，喺美國阿拉斯加同俄羅斯堪察加半島之間，北面係白令海峽同北冰洋同珊瑚海，南面係阿拉斯加半島同阿留申群島。
清徐

清徐係中國山西太原一個縣，總面積607平方公里，人口34萬。
清德堂達摩祖師廟

清德堂達摩祖師廟係係香港一間達摩廟，喺新界青衣島信義村18號434約，供奉禪宗初祖達摩祖師，真君大帝同埋大聖佛祖。
清德堂達摩祖師廟喺1950年代由嚟自海豐同陸豐嘅人起嘅。每年農曆七月廿二嘅達摩祖師誕均吸引善信參拜。
清平飯店

清平飯店嘅上九路分店舊址。大字招牌一直保存到而家。
清平飯店
係中國廣州西關區一間執徂笠嘅飯店，總店店址喺荔灣區清平路171號，執笠之前最出名嘅菜式係有「廣州第一鷄」之稱嘅「清平鷄」就喺呢度出。

史
喺1964年，清平飯店正式開業。到咗1981年初期，間飯店從平房改成三層樓嘅酒樓。喺呢間酒樓開業到佢重新裝修嗰陣，「清平鷄」呢碟餸喺廣州入面出嗮名，因為平均每日可以賣到百幾隻咁滯。喺1987年重變咗係註冊商標；甚至喺1988年同1993年，攞埋國家商業部金鼎獎同廣東省十大名鷄嘅稱號返嚟。不過間嘢喺2002年就唔好彩，執咗笠。
2004年陣，一啲原清平飯店嘅候鑊同企堂等喺同係老清平嘅文哥召集下，喺寶華路旋源橋開設咗文記壹心雞餐廳，用返清平雞啲配方，整壹心雞傳承出品。而杉木欄路嘅友聯菜館，據稱亦有一脈相承嘅清平雞。候鑊嘅江志明，做過原清平飯店大師傅王源嘅首任徒弟。
清教徒

清教徒係16到17世紀英倫嘅一班新教教徒，佢哋希望可以清走英倫聖公會入面嘅天主教會元素。佢哋唔少人過咗美洲。
清明上河圖

清明上河圖係畫咗北宋京城汴梁同汴河兩岸盛況嘅畫。畫裏便清明時節好繁華、好熱鬧。畫長528厘米，高24.8厘米，原畫係畫家張擇端(1085-1145)嘅作品，家下藏喺北京故宮博物院。
北京故宮博物院藏·清明上河圖
臺北國立故宮博物院藏·清明上河圖仿本 - 清院本清明上河圖
清快塘

清快塘，香港一村，喺荃灣西部山中，田夫仔以南，深井以北，英文寫Tsing Fai Tong。地歸荃灣區。大清乾隆開村，元荃古道、麥理浩徑第九段經依處。大欖隧道開喺地底。村喺大欖郊野公園入便。
22°22′54″N 114°03′44″E﻿ / ﻿22.3816421°N 114.0622063°E﻿ / 22.3816421; 114.0622063
清明

清明係廿四節氣中嘅第五個，響陽曆4月4號或者4月5號，亦即係太陽響黃經15°嗰日。
唔少中國人會響清明拜山。呢日亦都係香港、澳門同台灣等地唯一跟節氣放嘅公眾假期。
聖荷西謀殺案

《聖荷西謀殺案》（英文：Fatal Visit），係2020年上畫嘅港產片，由鄭秀文、佟大為、蔡卓妍主演，潘源良執導。
聖莫里茨

聖莫里茨（德文：Sankt Moritz）係瑞士格勞賓登州一座城，曾經搞過兩次國際冬季運動會。
聖華堅縣

聖華堅縣（粵拼：sing3 waa4 gin1 jyun6，英文：San Joaquin County）係美國加利福尼亞州嘅一個縣，面積約莫3,694平方公里，人口約莫62萬。
聖薩爾瓦多

聖薩爾瓦多（西班牙文：San Salvador）係薩爾瓦多首都。
聖莊斯

聖莊斯（英文：St. John's，法文：Saint-Jean），又譯聖約翰斯，係加拿大紐芬蘭與拉布拉多首府，大約住咗11萬人。
聖葉理諾

聖葉理諾（Saint Jerome，347年—420年9月30號），舊譯聖熱羅尼莫:45（拉丁文：Hieronymus），基督教譯耶柔米:292，係天主教聖人，本身係羅馬帝國嘅聖經學者，完成編寫聖經拉丁文譯本。佢喺公元1298年3月3號列為聖師。
舂磡角道

舂磡角道（Chung Hom Kok Road，亦寫做「舂坎角道」）係香港一條行車馬路，響香港島南區舂磡角，由赤柱峽道近淺水灣道開始，去到舂磡角慈氏護養院，2.6公里長。
呢條路係往返舂磡角同馬坑主要嘅路。大部分路段係北高南低嘅斜路，北半段段連接舂磡角住宅區同赤柱主要嘅路，南半段就入咗舂坎角公園範圍。一般公共交通工具只會到條路中段嘅舂坎角海灘巴士站迴旋處，去赤柱方向巴士會經環角道入赤柱。沿途都係低密度高尚住宅區，尤其集中近環角道一帶。
舂臼

舂臼（粵拼：zung1 kau3）係種架生，由舂同臼組成，多數用比較硬嘅石或者陶瓷整，專係用嚟研碎啲嘢，譬如米同穀粒。
與狼共舞

《與狼共舞》（Dances with Wolves）係1990年美國電影，由奇雲高士拿自導自演。
舂磡角慈氏護養院

舂磡角慈氏護養院（Cheshire Home, Chung Hom Kok）係香港港島南區一間公立醫院，喺1961年創辦，本身由慈氏國際基金會開辦，1991年交由醫院管理局管理，係港島東聯網其中一間醫院，地址係港島舂坎角舂坎角道128號。

簡介
舂磡角慈氏護養院喺1961年成立，透過醫務社工、醫管局中央輪候冊同東華東院轉介肢體傷殘人士同長期病患者，為佢哋提供延續護理服務。護養院係慈氏國際基金會（香港區）成員。
與我同行

《與我同行》（英文：Going My Way）係套1944年美國電影，由冰歌羅士比、巴利佛滋查魯、真洛克主演，李奧麥加利執導。套戲攞到奧斯卡金像獎最佳電影。
與敵同行

《與敵同行》（Last One Standing）係香港無綫電視2008年9月2號到10月18號播出、高清拍嘅粵語連續劇。題材係敵友關係。郭晉安、鄭嘉穎、蒙嘉慧、商天娥、姚子羚等主演。蔡婷婷、關炳洪、冼少玲、鄭成武同馮日進編劇。監製王心慰。
與格

與格（拉丁文：cāsus datīvus；英文：dative case），卽名字第三變法，又叫名字第三座，係名字一格。通常喺動字之後，動字通常係與予以物品，而名字同物品又有直接關係。廣東話一例，「陳仔畀細輝支筆」，細輝個位，係受物品，就係受格。之不過，廣東話唔係屈折話，字本身毫無變化。如英文，「You give him a book.」此處him就由原格he，轉成與格him。有啲話如梵文，字序唔緊要，變化確定意思。
與神同行

《與神同行》（Along with the Gods: The Two Worlds）係套2017年南韓電影，改編自南韓漫畫家周灝旻漫畫，由金容華執導，河正宇、車太鉉、朱智勛、金香起、李政宰主演。
自焚

自焚係種自殺方式，即係將自己淋上易燃液體（好似電油、火水咁），再點火監生燒死自己。
自殺學

自殺學（英文：suicidology）係心理學嘅一門，專門研究自殺嘅行為，仲有係研究點樣防止人自殺。
自治

自治，人自己治自己咁解，又叫自政。相對於英文autonomy，按字源，古希臘文αὐτονομία，自己同法律二字合成，按意解做「人畀自身自己法律」，故此又繙做自律。亦有自主、自立、自決、獨立咁叫法，或以權利來睇，寫自主權、自治權、自政權、自決權。由於會啲字同其他相近概念重疊，字會交叉咁用。唔同學科有唔同講法，取字又會唔同。
西洋種種學科，自治涉及其中，各家解法大異其趣。道德、政治、生物、倫理、醫學、發展心理學，都會涉及。
好似醫學咁，病人睇病，醫生治病，醫生講清楚情況，要點樣醫病，咁醫法可能有乜問題。咁個波就交畀病人自己決定，依種就為之病人自決權、自主權。咁嘅睇法，亦唔止醫學。呢類範疇，將自治睇成權利，即告知一切，無迫之下，自己決定。
生物學有自律神經系統，取自英文autonomic nervous system，神經完全自動波，自己管治自己，自律個名，合符autonomy本義。

文
禮記有講，「故百姓則君以自治也」。百姓會以君主為模範，自己治理自己。

哲學
哲學講自治，以康德為首。康德自治有三題。一，自治係權，可以自行決斷，唔受你人干預。二，自治為能力，前者決定，經過獨立思考，經人自省。三，自治為理想之道，以自治過日。
尼采都有自治。佢講自治，以人自身自主，有關於自身幾面，包括自尊同自愛。

成長
細蚊成長，會學曉自治。佢情感部份會靠自己，多過父母。佢行為部份，以自己判斷，做獨立決定。到青春期，自治關乎自身認同。佢會受同輩、父母影響。隨住年紀大，就會有多啲自治意識。
自殺特攻

《自殺特攻》（The Suicide Squad）係套美國嘅科幻、超級英雄、動作電影，片長132 分鐘，喺2021年上畫。
自決派

自決派（英文：Self-determination groups），又叫做民主自決派（英文：Democratic self-determination groups），係香港非建制派嘅其中一個分支，係指喺香港主張通過民主自決，實現香港真普選同埋真正自治，但唔支持香港獨立運動同埋民族自決，同時達到反地產霸權、反對資本家同埋財團剝削、彰顯社會公義，重強調响社區參與入面爭取自主權。
2017年7月中，立法會議員劉小麗同埋香港眾志成員羅冠聰被褫奪議員資格，朱凱廸亦响2020年9月30號劈炮，自決派而家响香港立法會冇晒任何議席。而家朱凱廸同埋支持者亦重新被當係泛民主派。
經歷過咁多位泛民主派參選人被取消資格，自決派亦都相繼修改佢哋嘅政治論述，強調香港獨立並唔係民主自決嘅其中一個選項。
自治州

自治州係中華人民共和國嘅一類地級政區，喺行政架構上屬第二級，由一個或兩個指定少數民族自治。而家中國大陸有30個自治州。
自治縣

自治縣（粵拼：zi6 zi6 jyun6*2）係中華人民共和國一種行政區，行政地位同普通縣一樣，但就會由少數民族行使自治權。
自殺特攻：超能暴隊

《自殺特攻：超能暴隊》係套美國嘅科幻片同超級英雄電影，喺2016年8月18號上畫。呢套戲片長123 分鐘，票房有746,846,894 美金。
自治區

自治區（粵拼：zi6 zi6 keoi1）係一種地方行政區類型。一個國家嘅自治區一般會比同級嘅行政區有較大嘅自主空間。通常，設立自治區係因為區內嘅大部分居民係國內嘅少數民族，或者係地理上同國家本土分開好遠。一個國家嘅自治區唔一定只有一種等級。
管氏

管係唐人姓氏，喺《百家姓》裏頭排第166位。
管波樓

管波樓，工一種，打理波樓嘅人，英文叫billiard marker，意謂幫打檯波嘅人計分。
管狀結構

管狀結構（tube）係結構工程學上嘅一種結構。
管理信息系統期刊

《管理信息系統期刊》（Journal of Management Information Systems）係本經過同行評審嘅學術期刊，發表喺資訊系統同埋資訊領域作出重大創新貢獻又有影響力嘅研究文章。
呢本期刊喺1984年成立，由成立至今都係由弗拉基米爾·茲瓦斯（Vladimir Zwass）擔任總編輯。而家呢本期刊由Taylor＆Francis以印刷同埋網上形式喺網上出版。
有別於好多其他期刊將稿件上載喺平台嗰度，佢哋投稿嘅方式係要將稿件寄畀總編輯喺大學嘅電郵地址嗰度。
現時呢本期刊被列為澳洲商學院院長議會期刊名單中A*級（最高級），同時亦係金融時報50本頂尖期刊列表入面嘅其中一本期刊。

爭議事件
呢本期刊處理稿件嘅公平同透明程度，比一啲學者批評。
曾經有人喺學術期刊評論網站Scirev入面批評，話呢本期刊喺完全冇解釋原因嘅情況之下，只係單單咁話唔適合然後拒稿。亦有評論話，佢哋收到同行評審嘅意見入面，有人聲稱話呢本期刊唔再發佈用Partial Least Square（PLS）做數據分析方法嘅文章，但期刊網站根本就無交代過呢點，而且PLS呢個方法喺好多其他頂尖期刊都有用，就算個方法有問題都應該進一步解釋決定而唔係就咁話唔接受就算。
管理風格

管理風格（management style）係指一個管理者係達到目的嗰陣用嘅手法有啲乜嘢個人特質，例如有啲老細會比較傾向同員工打成一片。
管浩鳴

管浩鳴法政牧師，BBS，JP，OStJ（英文：Order of Saint John (chartered 1888)）（Rev. Canon Peter Douglas Koon Ho-ming，1963年—）係香港聖公會教省前任秘書長，聖約翰座堂堂牧、聖基道兒童院董事會主席、香港聖公會福利協會執行委員會義務秘書、聖公宗（香港）幼兒教育議會主席，亦係第七屆香港立法會議員。
教會及宗教體制以外，管牧師為中國人民政治協商會議北京市委員會第十三屆委員，團結香港基金顧問。
2019年，管浩鳴接觸香港女子臺灣遇害案疑兇陳同佳，勸掂佢自願去臺灣投案，但因為種種原因，一路都未起行。呢次嘅兇殺案，之後引發咗香港逃犯條例爭議。而因為佢介入事件，甚至不時向公眾代表陳同佳發言，所以佢不時受到一啲坊間嘅批評。例如，喺2021年嘅中秋節，佢就被死者嘅阿媽質問：「我死咗個女，已經永遠唔可以見面傾計。你知唔知我哋點樣痛心、點樣難過，每日都會諗起佢？」

政治立場同選舉經歷
佢喺香港親中派人士。喺2021年9月，佢成為香港特别行政區選舉委員會委員(有關全國性團體香港成員的代表)。
2021年12月，管浩鳴參選第7屆香港立法會選舉嘅選舉委員會功能界別，以1,102票當選，成為香港史上頭一位當選立法會議員嘅神職人員。
2022年，佢喺李家超無提政綱嘅情況下，有份提名李家超參與2022年香港行政長官選舉。
因應佢嘅親中立場同言行，佢同陳世强、劉金勝、許淑芬、林以諾、梁燕城、張恩年、蔡志森、蘇穎智、盧龍光、陳歐陽桂芬喺2020年被門徒事工列入「基督教制裁名單」。門徒事工形容佢哋係長期協助極權政府打壓港人民主同人權嘅「賣港教賊」，要求各國政府對佢哋實施制裁懲罰。
管理科學

管理科學（management science，MS）係指科學化嘅管理學研究，會用到經濟學同工程學等領域嘅知識建立描述組織現象嘅數學模型。
管理資訊系統

管理資訊系統（management information system，MIS）係指用嚟幫手做決策同呈現資訊俾管理層睇嘅資訊系統。
苗氏

苗係唐人姓氏，喺《百家姓》裏頭排第53位。

名人
苗僑偉：香港藝人
呢篇苗氏係同姓氏有關嘅楔位文章，重未寫完嘅。麻煩你幫手充實佢。
苗金鳳

苗金鳳（英文：Miu Kam Fung、1945年10月5號—）原名林慧珊，人稱Miu姐、金鳳姐，係香港前粤語片同電視演員、香港影視甘草演員。
1960年代中期加入影壇，1970年代起加入無綫電視演出，1978年底拍完劇集《大亨》後即時離開無綫電視並轉投麗的電視（亞洲電視前身），1990年代後返無綫電視再次拍攝演出多部電視劇，1999年又重返亞洲電視演出多部劇集至2004年息影。
佢已經退出娛樂圈，間唔中客串演出電影同電視劇等等，重新加入娛樂圈。
苗頓堅斯

苗頓堅斯或者米爾頓凱恩斯（Milton Keynes）係英國英倫白金漢郡一座城鎮，人口約莫23萬。
苞序葶藶

苞序葶藶（學名：Draba ladyginii）係十字花科葶藶屬下嘅一個種。
苞茅屬

苞茅屬（粵拼：baau1 maau4 suk6；學名：Hyparrhenia）係禾本科嘅一個屬，喺非洲亞熱帶到熱帶地區都有，品種有56個。
植株都以草本植物為主。
苗栗縣議會

苗栗縣議會係中華民國苗栗縣最高立法機構，位於苗栗縣苗栗市玉華里玉清路351號。目前第二十屆縣議會，自2022年12月25號就任，議長係中國國民黨籍但係用無黨籍參選嘅李文斌，副議長係中國國民黨籍嘅張淑芬，佢係前議長游忠鈿嘅老婆。
苗莊雪

苗莊雪（John Stuart Mill，1806年5月20號—1873年5月8號），又譯約翰·史超域·米爾，係英國哲學家，出名研究效益主義同自由主義。
苛蚊

苛蚊屬（學名：Coquillettidia），係雙翅目蚊科嘅一個屬。
珍娜羅蘭絲

珍娜羅蘭絲（粵拼：zan1 naa4 lo4 laan4 si1，英文：Gena Rowlands，1930年6月19號—）係個美國嘅女演員，喺1952年出道，佢喺2015年攞到奧斯卡金像獎終身成就獎。
珍姐羅渣士

珍姐羅渣士（英文：Ginger Rogers，1911年7月16號—1995年4月25號），係美國女演員兼歌手，1920年代到1980年代活躍，曾經憑1940年電影《小家碧玉》攞奧斯卡最佳女主角獎。
珍娜羅露寶烈吉妲

珍娜羅露寶烈吉妲（意大利文：Gina Lollobrigida，1927年7月4號—2023年1月16號）係意大利女演員，1946年出道。
珍妮花露柏絲

珍妮花露柏絲（英文：Jennifer Lynn Lopez，1969年7月24號—）係美國歌手兼演員，本身係波多黎各人，而家喺唱歌、電視、電影三線發展。

網絡話題
珍妮花露柏絲因爲拍攝一個Coin Master手機遊戲嘅廣告而成爲網絡話題。
珍妮花鶴堅絲

珍妮花鶴堅絲（Jennifer Hawkins；1983年12月22號—）係澳洲模特兒、電視主持，喺新南威爾士紐卡素出世。佢最出名係選到2004年環球小姐。
蘇呼米

蘇呼米係格魯吉亞阿布哈茲嘅首府，人口大約6萬。
蘇嘉全

蘇嘉全（1956年10月22號—）係臺灣政治人物，屬於民主進步黨，做過該黨兩任秘書長，亦做過立法院院長同內政部長，2006至2008年做過行政院農業委員會主任委員。
蘇台德地區

蘇台德地區 (英文讀音：[suːˈdeɪtənlænd]、德文音標： [zuˈdeːtn̩ˌlant]； 捷克文：Sudety) 係一個位於依家嘅捷克嘅歷史地區，以前主要由德意志人住。呢個地區嘅名嚟自附近嘅蘇台德山脈（英文：Sudetes）。
自從中世紀，呢個地區嘅人口一直都主要係德意志人，但係就屬於以捷克人爲主嘅波希米亞王國。直到一次大戰之後，呢個地區成爲咗新國家捷克斯洛伐克嘅一部分。
喺1938年，歐洲領袖簽咗慕尼黑協定，因爲呢個地區當時主要都係講德文，而英法都想綏靖希特拉嘅泛德主義，所以將呢個地區交入納粹德國嘅手中。喺二次大戰之後，捷克斯洛伐克恢復統治，而當地嘅德意志人被迫強制遷徙，所以依家嘅人口已經主要都係捷克人。
蘇周艷屏

蘇周艷屏，BBS，JP（1927年10月22號—2018年1月26號）係香港印刷業生意人，亦都係前香港立法局議員、前南區區議會區議員。
蘇卡迪斯

蘇卡迪斯（粵拼：sou1 kaa1 dik6 si1，希臘文：Σωκράτης Παπασταθόπουλος，1988年6月9號—）係希臘一個足球員，司職中後衛，效力奧林比亞高斯足球會。
聖斐利一世

聖斐利一世（St. Felix I，又譯聖斐理斯一世，202年—274年12月30號）係羅馬天主教第26任教宗，269年到274年在位。
聖斐利四世

聖斐利四世（St. Felix IV，又譯聖斐理斯四世，—530年9月22號）係羅馬天主教第54任教宗，526年到530年在位。
聖方濟各英文小學

聖方濟各英文小學（英文：St. Francis of Assisi's English Primary School）係香港一間英文直資男女子小學，喺石硤尾石硤尾街58號，辨學團體係天主教香港教區。學校入面有個教堂叫聖方濟各堂。

校史
聖方濟各英文小學喺1955年創立，1962至1999年同聖方濟愛德小學共用校舍。1999年9月聖方濟愛德小學搬去石硤尾南昌街221號，兩間學校同時轉做全日制學校。
聖文森特格林納丁斯

聖文森特格林納丁斯，係加勒比海一國，位於細安地列斯群島南部，面積389平方公里，其中聖文森特島344平方公里，首都京斯鎮，2017年人口11萬，通貨用東加勒比元，現任總督Susan Dougan（英文：Susan Dougan）喺2019年8月1號上任。

簡史
1627年開始先後畀法國同英國佔領，1783年根據《凡爾賽條約》淪為英國殖民地。1979年10月27號獨立，而家係英聯邦成員國。
聖斐利三世

聖斐利三世（St. Felix III，又譯聖斐理斯三世，—492年3月1號）係羅馬天主教第48任教宗，483年到492年在位。
聖方濟各大學

聖方濟各大學（英文：Saint Francis University）係香港一間私立大學，歷史可以追溯到1985年由香港明愛創校嘅明愛徐誠斌書院，之後先後改名做明愛徐誠斌學院、明愛專上學院，2024年1月獲升格做大學，係香港頭一間有天主教背景嘅大學，亦係香港第12間大學。主校舍喺新界將軍澳新市鎮調景嶺翠嶺里2號。
聖方濟各堂區

聖方濟各堂區（葡文：Freguesia de São Francisco Xavier）係澳門最南面嘅一個堂區，東面係珠江口，南面係南中國海，西面係珠海橫琴，北面接連路氹城。成個範圍係路環，面積7.6平方公里，住0.9萬人。主要地方有石排灣、路環市區、黑沙同九澳。

交通
依家九澳高頂馬路、竹灣馬路、田畔街同黑沙馬路係呢區主要幹道。

酒店
呢區係澳門唯一一區無大型賭場，大型酒店有鷺環海天度假酒店。
聖文德書院

聖文德書院（英文：St. Bonaventure College and High School）係香港一間津貼文法中學，喺九龍慈雲山雙鳳街47號，由方濟會喺1970年創立。
聖才祿一世

聖才祿一世（St. Marcellus I，又譯聖瑪策祿一世，255年—309年1月16號）係羅馬天主教第30任教宗，308年到309年在位。
茼蒿

茼蒿（茼字正音讀「同」；俗寫唐蒿、塘蒿），又叫皇帝菜，係菊屬植物，本來係觀賞植物，大家就當佢當菜食。
茼蒿原產地中海，唐宋時期傳入中國，成為蔬菜，被培育出大葉同小葉兩個品種，大葉茼蒿就係街市嗰種「茼蒿」，小葉茼蒿係華北地區一個主要係食嫩莖嗰個品種，就係蒿子稈。
荀子

荀子，戰國時荀況所寫嘅書，為儒家重要經典。至今尚存二十卷、卅二篇。佢本質為治國治天下嘅政治書，文學而言亦屬佳作。
茶餐廳龍虎榜

《茶餐廳龍虎榜》（Best of Cha Chaan Teng）係香港奇妙電視製作嘅飲食節目，由張紋嘉主持，由2020年6月13號到8月15號逢禮拜六21:30－22:00喺香港開電視首播。節目介紹各種茶餐廳嘢食。
茶馬古道

茶馬古道係舊時中國西南部貿易嘅路徑，主要範圍包括咗四川、雲南同貴州一帶，有啲商路重可以通到去南亞。因為交易最多嘅貨係茶葉，又要依靠馬嚟行山路運貨，所以就叫「茶馬古道」。
茹氏

茹（粵拼：jyu4）係唐人姓氏，喺《百家姓》裏頭排第331位。
呢篇茹氏係同姓氏有關嘅楔位文章，重未寫完嘅。麻煩你幫手充實佢。
茹拉州

茹拉州，又謂侏羅州，係瑞士一行政州域，全州面積839平方公里，人口7萬，州府德萊蒙。
荀彧

荀彧（讀詢旭，粵拼：seon1 juk1；163年—212年），字文若係中國戰略家同政治人物，潁川郡潁陰縣（今河南許昌）人，係東漢末年曹操帳下嘅政戰兩略謀臣，俾曹操稱讚「吾之子房」。因佢任尚書令，居中持重達十幾年，俾人敬稱為荀令君；官至漢侍中，守尚書令，追贈為太尉，諡曰敬侯。後尾曹操政改，封做魏公，佢唔鍾意，就嬲到病死咗（有講佢可能服毒藥自殺）。
班斯瓦拉

班斯瓦拉（बाप तहसील），係印度拉賈斯坦邦入面嘅一個鎮。2011年嗰陣約莫有100128人喺度住。
班次

班次係公共交通路線服務頻率嘅數量，標準係上一班車走咗之後直到下一班車嚟到之間需要等幾多時間。通勤嘅地下鐵同巴士線，通常都可以做到隔幾分鐘就有一班。
班氏

班（粵拼：baan1）係唐人姓氏，喺《百家姓》裏頭排第235位。

名人
呢篇班氏係同姓氏有關嘅楔位文章，重未寫完嘅。麻煩你幫手充實佢。
班瑪

班瑪係中國青海果洛一個縣，人口3.2萬。
班戈

班戈（威利轉寫：dpal mgon rdzong, 藏文拼音：དཔལ་མགོན་རྫོང）係中華人民共和國西藏那曲嘅一個縣。
班房

班房，又叫課室、教室，係一間學校入面畀一班學生上堂嘅房，有檯有凳，前面通常都會有黑板或者白板，有啲重會有埋投影機同投影幕。
班昭

班昭（粵拼：baan1 ciu1，49年—120年），字惠班，係東漢嘅文學家同史學家。佢係班彪個女，班固、班超個妹，係中國第一位女性歷史學家。
班查魯卡玻拉斯

班查魯卡玻拉斯（英文：FK Borac Banja Luka）係波斯尼亞巴尼亞盧卡一間職業足球球會，依家踢緊波斯尼亞超級足球聯賽。
西非教省教會

西非教省教會（英文：Church of the Province of West Africa）係普世聖公宗覆蓋西非喀麥隆、維德角、岡比亞、加納、畿內亞、利比利亞、塞內加爾、塞拉利昂八國內十七個教區嘅一個教省。加納係最多教區嘅國家，而家有十一個。

史
1752年響加納開始傳道工作。1951年由五位西非教區（阿克拉、拉哥斯、尼日爾、塞拉利昂同岡比亞暨畿內亞教區）主教得到坎特伯里大主教嘅同意建立西非教省教會。1977年利比利亞教區（英文：Diocese of Liberia）加入教會。1979年2月，尼日利亞教會成立獨立教省。1981年，塞拉利昂將自由城教區被劃分部分為博城嘅傳道教區，並響加納成立了海岸角、科福里杜阿、塞康第同蘇尼亞尼／塔馬利四個教區。1985年，岡比亞暨畿內亞教區被劃分為講英語嘅岡比亞同講法語嘅畿內亞。阿桑特曼蓬教區曾經係庫馬西嘅副主教座，喺2014年11月正式成立教區。
最後17個教區，代表加納嘅11個教區同其他七個國家嘅6個教區。對於呢個原因，正係採取行動使加納成為一個獨立教省。加納已具有「內教省」地位，佢大主教直到2019年都是成個西非教省嘅大主教。
今日，教會必須喺基督徒仍然係少數嘅內亂地區生存。

大主教
西非內教省大主教同加納內教省大主教都有自己內教省嘅領導。兩個之一會係西非大主教，係教會嘅主教長。任職大主教嘅係：
西非教省教會主教長一覧
西非內教省大主教
加納內教省大主教

教籍
今天，響構成教省嘅國家入面，估計有3500萬人口中有超過一百萬聖公宗信徒。

架構
西非教省教會嘅教會體制係主教制，同其他聖公宗教會一樣。教會保持著一個組成教區嘅地理牧區系統，並自2012年各教區已組成內教省。目前有兩個內教省包埋17個教區，每個內教省同教區分別由一位大主教同一位主教領導。
西非內教省
加納內教省

崇拜同禮儀
西非教省教會擁護三品聖職：會吏、牧師，同主教。唔單只使用當地唔同嘅公禱書，重會響塔馬利教區用嘅英格蘭教會《選用禮儀書》（英文：Alternative Service Book（英文：Alternative Service Book）），因為用現代英語更易明。

教義及教規
睇埋：聖公宗同聖公宗教義
西非教省教會中心教導係耶穌基督嘅生活、死亡同復活。教會嘅基本教導或教會要道問答包括：
耶穌基督係完全人同完全神。祂死亡並喺死亡復活。
耶穌繼續提供對於果啲相信永生方向。
新舊約聖經由人喺「聖靈充滿之下」而寫成。次經係基督徒崇拜使用嘅額外經典，但無教義嘅形成。
兩大同需要聖禮係入門聖事同聖餐聖事。
其他聖禮儀式係堅振聖禮、聖秩聖禮、婚姻聖禮、修和聖禮同傅油聖禮。
相信天國、地獄同耶穌榮耀中再現。
聖公宗三個職權來源係聖典（聖經）、傳統、同理性；這三個來源以動態嘅方式權衡。平衡聖經、傳統同理性追溯到一位16世紀護教士理查·胡克嘅工作。喺佢嘅模式裏，聖經嘅教義同聖經清楚咁列明接受正確嘅事物達成首要嘅方法。含糊不清嘅問題取決於由理性查驗嘅傳統。

婦女聖職
響2000年第20屆教省議會上，教省原則上批准按立婦女祭司聖職。目前，唔同教區有各種唔同做法，其中一啲仍然禁按立婦女做祭司，而另一啲就歡迎呢種做法。教省唔准按立婦女做主教。

跨宗派關係
好像一啲其他聖公會，西非教省教會係合一嘅普世教會協會會員。

聖公宗再結盟
西非教省教會係最早就允許同性結合同非獨身嘅同性戀神職人員祝福問題上要同美國聖公會斷絕共融嘅聖公會教省之一。不過，聖公會利比里亞教區繼續同佢保持完全共融關係。西非教省教會作為南半球聯盟同全球聖公宗前途會議成員，一直積極參與聖公會再結盟。正義·阿克羅菲（英文：Justice Akrofi）大主教響2008年成為前途會議創會主教長。所羅門·蒂勒瓦·約翰遜（英文：Solomon Tilewa Johnson）大主教出席2013年10月由21至26號喺肯亞賴羅比召開全球聖公宗前途會議（第二次前途會議）。唔似佢嘅前任大主教但以利·沙爾科（英文：Daniel Yinka Sarfo），佢被視為普世聖公宗教省保守派同自由派之間「和解」嘅支持者，特別係加拿大聖公會同美國聖公會，並參與咗非洲同北美洲各主教之間幾次會議。
佢無出席前途會議嘅任何會議。佢仍然係響2017年六月參加北美洲聖公會第三屆教省議會嗰11個主教長之一。佢重出席咗2017年9月8號至9號響埃及開羅南半球聯盟會議，亦係同其他九個聖公宗主教長公報簽署人之一，包括嚟自北美洲聖公會嘅佛利·畢奇（英文：Foley Beach（英文：Foley Beach））。
教省響2018年6月17至22號喺耶路撒冷舉行嘅第三次前途會議上嚟自加納、岡比亞、畿內亞同塞拉里昂共13位成員代表出席。
前途會議主教長議會響2019年5月6號嘅議會公報中宣布，蘇尼亞尼教區將喺費斯圖斯·耶博亞·阿蘇瑪主教領導下將教區發展成喺加納呢個運動嘅官方分支。
喬納森·哈特大主教參加咗響2019年10月11至12號喺埃及開羅舉行嘅第七屆南半球聯盟會議。哈特大主教反對同性婚姻合法化，反對喺教堂同性關係嘅祝福。
2021年，由於加納教區批准咗將LGBTQ倡導定為犯罪並加重對同性關係懲罰嘅立法，聖公宗教省受到咗公眾媒體嘅關注以
同埋普世聖公宗入面審查；同性戀性關係喺加納已經係非法嘅。普世聖公宗入面合一支柱之一嘅英格蘭教會猶斯定·韋爾比（英文：Justin Welby（英文：Justin Welby））大主教發表聲明譴責加納主教，並重申佢對LGBTQ公民權利嘅支持。英格蘭教會約克大主教士提反·科特雷爾（英文：Stephen Cottrell（英文：Stephen Cottrell））同倫敦主教撒拉·穆拉利（英文：Sarah Mullally（英文：Sarah Mullally））重發表聲明譴責加納主教嘅反LGBTQ行動。
西非書面字母

西非書面字母，又叫西非書面文字、西非書面語言，佢哋自己叫佢做吳哥字母（N'ko），係種用嚟寫一啲西非曼德語族嘅話嘅字母，1949年發明。佢同阿拉伯字母個樣似，都係由右到左寫，而字母標出元音同聲調。
西風帶

西風帶係地球北緯同南緯30到60度之間嘅區，嗰個區嘅盛行風吹西風，當中北半球偏西南風，南半球偏西北風。
西餅

西餅（粵拼：sai1 beng2）係西洋方法做嘅餅，個名係相對唐餅而嚟，包括唔同種類嘅切件蛋糕、批、撻咁。
西餐

西餐，舊底又叫做番餐，係西人食開嘅餐，有肉類、沙律薯仔之類，牛扒雞扒羊扒都可能係西餐成日見到嘅紅肉。
正規西餐一套分為餐湯同包、甜酒（餐前酒）前菜/沙律、主菜、餐後甜品兼嘢飲（咖啡/啤酒/葡萄酒）之類。
餐湯
羅宋湯
洋蔥湯
忌廉湯
包
前菜 / 冷盤
沙律
主菜
豬扒
牛扒
雞扒
海鮮
汁料
黑椒汁
燒汁
蒜茸汁
白汁
肉汁
配備
意粉
飯
薯菜
玉棋
甜品
蛋糕
雪糕
雪葩
啫喱
西風

西風係由西吹來嘅風。八風之一，古時有好多名。西方為兌卦，西風為兌卦之風。
呂氏春秋有始稱為飂風。淮南子墬形都稱為飂風，天文就叫稱為閶闔風。說文風部亦都叫佢閶闔風。
由於世界各地地理同氣候唔同，西風都各有自己象徵意義。文學上亦會提及。

時間
淮南子天文有八風，由冬至起計，各約四十五日。咁冬至之後二百七十日，就有閶闔風，亦即秋分時份。西風由兌氣所生。
西面站

西面站係釜山地鐵1號線同釜山地鐵2號線嘅轉車站，喺韓國釜山廣域市釜山鎮區釜田洞（韓文：부전동 (부산)）西面交叉路。

車站結構
1號線嘅站體係2面2線曲線式設計嘅側式月台，2號線站體就係1面2線直線設計嘅島式月台，兩條線嘅等車月台都有月台幕門，呢個站有15個出口。

1號線月台
1號線可以通過等車室轉對向嘅列車。
1號線等車月台
凡內谷 ↑

史
1985年7月19號：落成啟用。
1999年6月30後：2號線站體開通。
西高地白嗲利

西高地白嗲利又叫西高地白㹴犬或就咁白西（West Highland White Terriers，或就咁 Westies）係一種狗。活潑同白色毛係佢嘅招牌。有隻蘇格蘭威士紀 Black & White 搵白西做吉祥物，西莎狗糧嘅代言人。白西好開朗，對大人同細路都友善，成日搵人同佢玩。

資料
產地：英國蘇格蘭；
用途：打獵，而家係家狗；
壽命：14年左右；
毛形：白色，全身有硬嘅直滑毛、面毛棟篤企，毛長大約 5 - 6 公分，有兩層毛，外層又直又硬，唔易甩毛；
體型大細：標準狗公膊頭高 28 公分，標準狗乸身高 25 公分。體重約 7 - 10 公斤；
個性：活潑、自信、活力旺盛、膽大、滑稽、貪玩、可愛、機警、勇敢，冇其他嗲利咁倔強，算係相當獨立，對狗主忠心。
學嘢能力高，服從能力強。
行事曆

行事曆係種筆記簿，入面預先印咗一整年嘅日曆，方便記得乜嘢日子要做乜嘢事。
行人天橋

行人天橋，有時就咁叫天橋，係畀人行嘅橋，可以用來過馬路、公路或者鐵路；天橋幫人車分路，暢順交通、減少交通意外；有啲天橋有蓋等人唔使日曬雨淋，重有密封式行人天橋，有冷暖氣。
行人專用區

行人專用區，又叫做步行街、徒步區，係唔准車輛駛入嘅馬路，行人可以放心行嘅路。步行街方便城市商廈發展大購物區。步行街成日出現嚮最繁華、遊客多嘅商業區。
步行街有好多種，由小販集中區發展出嚟嘅，會有小販攤檔為主，比如香港嘅女人街。不過嚮北京王府井係冇小販賣嘢，兩邊都係名店商場，而步行街中心嘅攤檔由當局出租畀可口可樂呢啲名牌公司做展銷場。而步行街原本真係用嚟畀行人行，例如星期日香港中環嘅遮打道，有小販管理隊巡邏，唔准乞錢同賣嘢，除非已經申請咗批准，租場都係搞吓文娛活動、宗教活動、政治集會示威之類咁。而香港旺角西洋菜南街就畀人野雞式表演、或者開論壇、幢個易拉架賣手機通話月費計劃咁，不過旺角行人專區，聲浪因為太滋擾居民，已經廢除咗。
行人徑

行人徑又叫做行人路、行人道，係街上面專畀行人用嘅路，同車路唔同。行人路令人車分隔，唔使爭唔使撞。
行列舞

行列舞（contra dance）係指一班人分做幾行，並且喺同自己同一行嗰度搵拍檔跳舞。呢種做法喺民俗舞同社交舞上好常見。
行人

行人（粵拼：haang4 jan4），又嗌路人（lou3 jan4），係街上面行嘅人，家下喺全球各地嘅交通法入面屬緊要概念兼有特別保護。喺道路上都整咗專門畀人行嘅行人路同過馬路用嘅斑馬線。
行人喺Unicode入面屬1F6B6代碼。
行人隧道

行人隧道係一種土木工程、交通、建築物、隧道、道路設施，主要係畀人行，避免人車爭路出意外。行人隧道嘅取代品包括斑馬線同行人天橋。行人隧道建築成本最多係挖掘工程同埋防水工程。
行人隧道嚮打仗期間可以改做防空洞，不過又可能成為大毒氣室。

行人隧道隱藏嘅問題
水災
打劫、謀殺、強姦等罪行。
空氣流通
地方清潔，垃圾、污水等滋生蚊蟲。
露宿者
乞兒
人群管制，人踩人 
流動小販

設施
樓梯、扶手電梯、升降機、地圖、照明、抽風機、閉路電視、凸透鏡、保安員、使用指引、有關法規通告、方向指示牌、投訴電話。
行列式

行列式係線性代數入面嘅一類函數，將一個嘅矩陣映射到一個純量，呢個純量可以反映出個矩陣同埋矩陣代表嘅線性映射嘅一啲性質，例如行列式非零等價於矩陣可逆，又等價於個線性映射係同構。矩陣嘅行列式可以寫成作、或。
矩陣嚟講行列式可以定義做：
聖米迪

聖米迪（St. Miltiades，又譯聖美基德，—314年1月10號）係羅馬天主教第32任教宗，311年到314年在位。
聖約瑟夫區

聖約瑟夫區 (巴巴多斯)，巴巴多斯中部嘅一個區。
聖約瑟夫區 (多米尼克)，多米尼克行政區之一。
聖約翰救傷隊少青團

香港聖約翰救傷隊少青團（英文：St. John Ambulance Brigade Youth Command）係香港聖約翰救傷隊嘅青少年分支，成立目的係訓練12至18歲嘅青少年學習基本嘅急救技能同埋家居護理常識。少青團更特別著重培養隊員個人崇高品格，合群精神，藉此發展隊員健全嘅身心，並鼓勵隊員善用課餘時間，培養佢哋學習社交同埋實用嘅技能，包括道路同埋家居安全、社區關懷等，隨時準備服務社會。
聖約翰星

聖約翰星（Johanna），即係小行星127，係太陽系小行星帶嘅一粒小行星，喺1872年11月5號發現。
聖約翰

聖約翰（英文：Saint John，法文：Saint-Jean）係加拿大紐賓士域第二大城，人口7萬。
聖約翰座堂

聖約翰座堂（St John's Cathedral）係香港一基督敎堂，喺中環花園道，門牌四到八號。堂歸香港聖公會香港島教區，係主教座堂。

歷史
一八六九年時聖約翰座堂
聖約翰座堂裏面
聖約翰座堂笪地，開埠之時，係歸入英軍駐地。香港政府成立後，地係Chinese Secretary嘅寫字樓。佢西北無遠，係當時督憲府，一直上山見政府合署。
一八四一年，香港就係英國殖民地，然而遲遲未有國敎聖公會敎堂。其他天主敎堂、誓反敎各敎會堂、長老會敎堂、唐人廟宇、回敎寺都有齊，但係就係無聖公會敎堂。聖約翰座堂未起之前，敎眾都要喺蓆棚中做禮拜，咁引起敎眾不滿。
之後，香港政府批地畀英國聖公會。一八四七年，聖約翰座堂奠基。一八四九年起好同祝聖。座堂係香港最舊嘅西式教會建築物。地權上，係香港唯一不動產，由自己保有，卽英Freehold地。座堂主樓有三。座堂本身，一八四七年起成，係維多利亞時期，歌德式建築。副堂一九二四年落成，而新座寫字樓，一九五六年加建。聖約翰座堂道木門，取材自添馬艦（HMS Tamar）艦身。艦喺香港保衛戰時，英軍自行炸沉，以免落入日軍手中。
座堂係教區首堂，因該堂裏面置有主教座位。香港日治時期，拎來做日本人會所。而家教堂已評為香港法定古蹟，受法列保護。遊客亦到嚟觀光。為咗避免冷氣水氣，引致白蟻侵蝕，破壞古物古蹟，座堂無冷氣。座堂除咗有主教專用位，重有法政牧師同座堂牧師專用位，亦有英國殖民年代留落，鑄上英國王室徽號嘅會眾位，係留畀香港總督同英國王室用。皇室有時會途經香港，禮拜時畀佢哋坐。香港主權移交之前，座堂會掛英國旗，之後拆咗。目前座堂日日有崇拜。亦有早堂晚堂，而話有英國話、廣東話、普通話同菲律賓話都有。崇拜者，嚟自世界各地，係國際座堂。

禮拜同打理
一啲聖日，座堂有唱頌大聖餐禮，香港聖公會香港島教區、香港聖公會澳門傳道地區嘅按立聖職聖禮同班節，亦喺座堂搞。現任聖約翰座堂署理座堂主任牧師，卽英文Dean，係白嘉榮法政牧師，英文the Revd Canon David Pickering。佢自二零一二年三月廿六號，受命出任署理座堂主任牧師，直到八月新任座堂主任牧師謝子和法政牧師上任為止。

其他史跡
堂邊花園，有啲英軍紀念碑，亦有英軍葬喺度。

特殊用途
由於禮拜堂鄰近政府總部，所以每逢基督徒團體示威遊行，佢哋結束時，都會唔分宗派，包括天主教，到禮拜堂花園感恩禱告，然後解散。
聖約翰里

聖約翰里（英文：St.John's Lane），係香港九龍九龍塘一條馬路，由窩打老道開始，另一邊係掘頭路。街名係嚟自嗰度嘅香港聖約翰救護機構九龍及新界總區總部。
聖約翰大學

聖約翰大學係中國上海舊時一間大學，1879年由美國聖公會創校，逐漸發展成民國初年好出名嘅大學，更畀人叫做「東方哈佛」，1952年畀中華人民共和國政府衾檔。
聖約翰大學執咗之後，教會將佢同大陸各間執咗嘅基督教大學喺香港合併，創辦崇基學院，後尾做咗香港中文大學嘅院校。
百足

百足，又叫蜈蚣，係一種有毒嘅蟲，個身好長，有好多對腳。
百足唔同千足蟲。百足身體每一節只有一對腳，而千足蟲就每節有兩對腳。

文獻
根據唐人劉恂喺《嶺表錄異》卷三記載：「蜈蚣。《南越志》云：大者，其皮可以鞔鼓。取其肉，曝為脯，美於牛肉。又云：長數丈能啖牛，里人或遇之，則鳴鼓燃火炬，以驅逐之。」可知蜈蚣肉係食得嘅。
草鷺

草鷺（Ardea purpurea），又名紫鷺，係一種大型嘅鷺鳥。外型同蒼鷺好似，但羽毛顏色較深，主要係紅褐色同灰黑色配搭。
草鴞科

草鴞科（學名：Tytonidae）係鳥綱鴞形目一個科，下有2個屬：草鴞屬同栗鴞屬。
荊州沙市機場

荊州沙市機場（粵音：ging1 zau1 saa1 si5 gei1 coeng4）係喺中國湖北嘅一個機場，喺2021年嗰陣起好兼且開放畀人用嚟搭飛機。
荊州區

荊州區係中國湖北荊州一個市轄區，總面積937平方公里，人口57萬。
荊氏

荊（粵拼：ging1）係唐人姓氏，喺《百家姓》裏頭排第399位，依家經已冇乜人用。
呢篇荊氏係同姓氏有關嘅楔位文章，重未寫完嘅。麻煩你幫手充實佢。
荊南

荊南（粵拼：ging1 naam4），係五代十國其中一國，924年由高季興立國，963年由高繼沖亡國。
盧卡斯摩拉

盧卡斯摩拉（粵拼：lou4 kaa1 si1 mo1 laai1，葡文：Lucas Moura，1992年8月13號—）係一個男足球員，佢嚟自巴西聖保羅，踢緊中場，喺2010年正式出道。佢嘅球員冧巴係27號。

葳蕤史
呢節要加長。
盧卡斯巴禾

盧卡斯巴禾（英文：Lucas Bravo，1988年3月26號—）係法國嘅男演員。
盧卡斯影業

盧卡斯影業（Lucasfilm）係美國一間電影公司，1971年開張，最出名作品包括星球大戰系列同奪寶奇兵系列。Lucasfilms喺2012年畀迪士尼收購。
盧卡斯華斯基斯

盧卡斯華斯基斯（西班牙文：Lucas Vázquez，1991年7月1號—）係一個嚟自西班牙嘅男足球員，踢開翼鋒，而家效力緊西甲球隊皇家馬德里。

威水嘢
呢節要加長。
訊息經濟

訊息經濟（information economy）係指一個重視用資訊科技等方法控制同運用訊息嘅經濟體。
訊號博弈

訊號博弈（signaling game）係博弈論上嘅一個概念。如果話一場博弈係一場訊號博弈，意思即係話博弈規則容許最少一位博弈者有能力向第啲博弈者傳訊號（可能係例如話俾收訊嗰位博弈者知自己跟住打算採取咩行動），帶有假資訊嘅訊號傳起上嚟成本會高啲。
訊號對雜訊比例

訊號對雜訊比例（signal-to-noise ratio）喺工程學上係指一件架生（感應器）量度到嘅訊號嘅強度同雜訊嘅強度嘅比例，一般係愈高愈好。